**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 59**

**Казанлък, 06.12.2019 г.**

Заседанието се откри в 17:00 ч. от Председателя Здравко Балевски, при следния:

**Дневен ред:**

1. Разглеждане на постъпило писмо от 04.12.2019 год. на Председателя на Общински съвет Казанлък във връзка със Заявление от Драгомир Влаев Петков относно предсрочно прекратяване на пълномощията му като общински съветник.

2. Разни.

На заседанието присъстват всички 13 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на Общинска избирателна комисия Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на Комисията по предварително обявения дневен ред.

**По т.1 от Дневния ред:**

Председателят докладва, че в Общинска избирателна комисия Казанлък е постъпило Писмо с Вх. № 61-01-405/04.12.2019 г. от Председателя на Общински съвет Казанлък – Николай Златанов, с което уведомява Комисията, че в деловодството на общински съвет е депозирано Заявление с Вх. № ОС-86/03.12.2019 г. от Драгомир Влаев Петков, в качеството му на общински съветник от листата на Местна коалиция „АЛТЕРНАТИВАТА НА ГРАЖДАНИТЕ“, мандат 2019 – 2023, за подаване на оставка и предсрочно прекратяване на пълномощията му на основание чл. 30, ал. 4, т. 3 от Закона за местното самоуправление и местната администрация (ЗМСМА).

Общинска избирателна комисия Казанлък, след като разгледа постъпилото Писмо с Вх. № 61-01-405/04.12.2019 г. и приложеното към него Заявление с Вх. ОС-86/03.12.2019 г., установи, че е подадено заявление за предсрочното прекратяване на пълномощията на общинския съветник, поради подаване на оставка, което намира законово си основание в чл. 30, ал. 4, т. 3 от ЗМСМА.

Съгласно чл. 30, ал. 6 от ЗМСМА когато установи обстоятелствата за предсрочно прекратяване на пълномощията са налице, общинската избирателна комисия прекратява пълномощията на общинския съветник и обявява за избран за общински съветник следващия в листата кандидат. В настоящия случай, следващият в листата на Местна коалиция „АЛТЕРНАТИВАТА НА ГРАЖДАНИТЕ“, е кандидатът Атанас Петков Бозов.

Предвид изложеното, Общинска избирателна комисия Казанлък следва да прекрати предсрочно пълномощията на Драгомир Влаев Петков като общински съветник и да обяви за избран за общински съветник следващия в листата на Местна коалиция „АЛТЕРНАТИВАТА НА ГРАЖДАНИТЕ“ – Атанас Петков Бозов. Издаденото Удостоверение за избран общински съветник № 28/05.11.2019 г. на Драгомир Влаев Петков да бъде анулирано и да бъде издадено ново такова на Атанас Петков Бозов.

Председателят на Комисията предостави възможност за мнения, предложения и възражения. Премина се в режим на поименно гласуване на предложения проект за решение. **„За“** приемане на решението гласуваха 13 от членовете на комисията (Здравко Балевски, Николай Господинов, Тюркян Салиева, Таня Димитрова, Мариана Стойнева, Йорданка Арнаудова, Петър Иванов, Милена Кацарова, Петко Петков, Ваня Андреева, Любомир Денков, Мартина Кулева и Спас Спасов). **„Против“** приемане на решението – няма.

Във връзка с гореизложеното и на основание чл. 458, ал. 1 от Изборния кодекс, чл. 30, ал. 6 от ЗМСМА във връзка с чл. 30, ал. 4, т. 3 и чл.30 ал. 5 от ЗМСМА, Решение № 220 / 28.10.2019 г. на Общинска избирателна комисия Казанлък, Заялвение с Вх № ОС-86/03.12.2019 г. от Драгомир Влаев Петков и Писмо с Вх.№ 61-01-405/04.12.2019 г. от Председателя на Общински съвет Казанлък, Общинска избирателна комисия Казанлък взе следното:

**РЕШЕНИЕ № 247**

**1. ПРЕКРАТЯВА** предсрочно пълномощията на общинския съветник от листата на Местна коалиция „АЛТЕРНАТИВАТА НА ГРАЖДАНИТЕ“ Драгомир Влаев Петков, ЕГН хххххххххх, поради подаване на оставка.

2. Анулира Удостоверение за избран общински съветник № 28/05.11.2019 г. на ОИК Казанлък.

3. **ОБЯВЯВА** за избран за общински съветник следващият кандидат от кандидатската листа на Местна коалиция „АЛТЕРНАТИВАТА НА ГРАЖДАНИТЕ“– Атанас Петков Бозов, ЕГН хххххххххх.

4. Да бъде издадено Удостоверение за избран общински съветник на Атанас Петков Бозов.

Решението на Общинска избирателна комисия Казанлък подлежи на обжалване пред Административен съд Стара Загора в седемдневен срок от обявяването му по реда на чл. 459 от ИК.

Препис от решение да се изпрати на Председателя на Общински съвет Казанлък в тридневен срок от издаването му.

Поради изчерпване на дневния ред заседанието бе закрито в 17:15 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/